| Andoriñón real |
| --- |
| Andoriñón en Barcelona
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Apodiformes |
| Familia: | Apodidae |
| Xénero: | ***Tachymarptis*** |
| Especie: | ***T. melba*** |

 |
| Nome binomial |
| ***Tachymarptis melba***(Linnaeus, 1758) |
| DistribuciónDistribuciónDistribución |

O **andoriñón real** ou **andurón real** (*Apus melba* ou *Tachymarptis melba*) é un cirrio migratorio que cría nas montañas que van do sur do continente europeo ata o Himalaia.

Descrición
----------

Andoriñón real
Miden uns 23 cm. de longo e pesan entre 75 e 125 gramos. A envergadura das súas alas, que acada os 55 cm. fainos claramente meirandes có cirrio común. Son negros, coa barriga e a gorxa brancas separadas por unha faixa marrón no peito. A cola é curta e en forma de galleto. As alas, moi longas, danlles aspecto de media lúa cando voan, por ben que tamén poden voar en ocasións con elas rectas. O seu voo é máis lento e poderoso có dos cirrios comúns.

O seu chío característico e un berro ascendente que se pode oír a moita distancia e que emiten sobre todo nas tardes de verán. (**Escoitar**).

Distribución e hábitat
----------------------

Os andoriñóns reais crían nas montañas europeas e asiáticas e pasan o inverno no sur de África e no Indostán. Durante a migración móvense de xeito errático e poden verse en boa parte da Europa e Asia meridionais. Aparentemente a especie tivo unha área de distribución meirande durante a derradeira glaciación, cando colonias grandes criaban por exemplo, hai entre 40.000 e 20.000 anos, nunha cova en Komarova, preto de Chestokova, Polonia (Tomek & Bocheński 2005).
As aves europeas marchan para a África subsahariana a primeiros de outubro e volven en marzo e abril.

Bioloxía
--------

Son grandes voadores que pasan máis das súas vidas no aire. Poden voar a favor ou en contra do vento, acadando alturas de ata 3.000 metros e velocidades de 250 km. hora.

### Alimentación

Andoriñón bebendo
Aliméntanse do chamado "plancto aéreo", composto por artrópodos voadores de tamaño pequeno e mediano, que, en boas condicións, atrapan en grandes cantidades en pouco tempo. En días de bo tempo sobrevoan a grande altura as cidades e as zonas adxacentes á procura de comida. Con tempo malo voan baixo sobre prados e zonas acuáticas. Coma as andoriñas beben mentres voan sobre a auga, mantendo a parte inferior do bico lixeiramente por debaixo da superficie. En ocasións toman mesmo "baños" curtos mentres voan.

### Reprodución

Andoriñón real voando
 *Tachymarptis melba* 
Colonia de andoriñóns
Crían en colonias en furados, fendas e nichos das penas. Na cunca mediterránea fano en acantilados rente ó mar. Outros fano en zonas montañosas como os Pireneos, o Cáucaso ou os Alpes. Dende hai algúns séculos (se cadra xa dende a antigüidade), crían e repousan tamén en edificios.
As parellas fórmanse para toda a vida e volven ano tras ano ós mesmos niños, reparándoos cando é preciso. Os niños están feitos de plumas, pallas e pelos que pegan con saliva para formar unha cunca. Poñen dous ou tres (poucas veces catro) ovos brancos, que os dos membros da parella se roldan para chocar. A incubación dura entre 18 e 22 días e son coidados polos pais entre 54 e 66 días.
Os polos son alimentados con bolas alimenticias formadas por insectos e arañas.

Notas
-----

1. ↑  BirdLife International (2012). "*Tachymarptis melba*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Andoriñón real*** |

O andoriñón real na "Lista vermella de especies ameazadas" da IUCN

|  |  |
| --- | --- |
| Control de autoridades | 
* Wd: Q321267
* GEC: 0162095

 |

|  |  |
| --- | --- |
| Identificadores taxonómicos | 
* ADW: Tachymarptis\_melba
* Avibase: FA1CAD2906F7C845
* BirdLife: 22686774
* EUNIS: 1308
* FE: 97067
* FE-New: ID
* GBIF: 2477411
* ITIS: 693134
* IUCN: 22686774
* NBN: NHMSYS0021268976
* NCBI: 670359
* TAXREF: 3561
* Xeno-canto: Tachymarptis-melba

 |

|  |  |
| --- | --- |
| Identificadores | 
* UMLS: C2793818

 |